Държавен вестник, бр. 62, 2015 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  62
ал. 1, т. 2 от Закона за пазарите на финан-
сови инструменти;
4. изиска освобождаването или смяната 
на един или повече от членовете на ръко-
водния орган и лица от висшия ръководен 
персонал на институцията, ако прецени, 
че тези лица не отговорят на изискванията 
по чл. 10 и 11 от Закона за кредитните ин-
ституции, съответно по чл. 11 от Закона за 
пазарите на финансови инструменти, и други 
регулаторни изисквания;
5. изиска от институцията да изготви 
план за договаряне на преструктурирането 
на дълга с определен кредитор или с всички 
кредитори съгласно плана за възстановяване;
6. изиска промени в бизнес стратегията 
на институцията;
7. изиска промени в правната и оператив-
ната структура на институцията;
8. изиска и да получи, включително чрез 
проверки на място, цялата необходима 
информация за актуализиране на плана за 
преструктуриране на институцията и за под-
готовка за възможното є преструктуриране, 
включително за извършването на оценка на 
активите и задълженията є по чл. 55.
(4) Мерките по ал. 3 за банка се прилагат 
от подуправителя, ръководещ управление 
„Банков надзор“, или от оправомощено от 
него длъжностно лице, като се определя 
подходящ срок за изпълнението им, който 
позволява да се оцени ефективността от 
тяхното прилагане.
(5) Когато се установи, че за банка са 
налице условията за прилагане на мерки 
за ранна намеса по ал. 1, подуправителят, 
ръководещ Управление „Банков надзор“, 
незабавно уведомява Управителния съвет 
на БНБ.
(6) Мерките по ал. 3 по отношение на 
инвестиционен посредник се прилагат от 
заместник-председателя на Комисията, ръ-
ководещ Управление „Надзор на инвести-
ционната дейност“, или от оправомощено 
от него длъжностно лице, като се определя 
подходящ срок за изпълнението им, който 
позволява да се оцени ефективността от 
тяхното прилагане.
(7) Когато се установи, че са налице 
условията за прилагане на мерки за ранна 
намеса по ал. 1 за инвестиционния посред-
ник, заместник-председателят на Комисията, 
ръководещ Управление „Надзор на инвес-
тиционната дейност“, незабавно уведомява 
Комисията.
(8) В случаите по ал. 5 и 7 съответният 
орган за преструктуриране може да изиска 
от институцията да се свърже с потенциални 
купувачи, за да подготви преструктурирането 
на институцията при спазване на условията, 
предвидени в чл. 59, ал. 3, и разпоредбите от-
носно поверителността, предвидени в чл. 116.
Освобождаване на членове на ръководния ор-
ган и на висшия ръководен персонал
Чл. 45. (1) Съответният компетентен орган 
може да изиска освобождаването на отделни 
или на всички членове на ръководния орган 
на институцията, както и на лица, оправо-
мощени да управляват и да представляват 
институцията, или на лица от висшия ръко-
воден персонал в следните случаи:
1. при значително влошаване на финан-
совото състояние на институцията;
2. когато са налице сериозни нарушения 
на законови или подзаконови актове или на 
устава на институцията, или нейни вътрешни 
правила, или
3. когато други мерки, предприети в 
съответствие с чл. 44, не са достатъчни за 
подобряване на финансовото състояние. 
(2) Изборът на нов ръководен орган или 
на отделни негови членове, както и назна-
чаването на нови членове на висшия ръко-
воден персонал в случаите на ал. 1 и чл. 44, 
ал. 3, т. 4 се извършва със съгласието или 
след съответно одобрение на компетентния 
орган и където е приложимо, при спазване 
на изискванията и процедурите на Закона за 
кредитните институции, съответно на Закона 
за пазарите на финансови инструменти.
Временен управител
Чл. 46. (1) Когато компетентният орган по 
Закона за кредитните институции, съответно 
по Закона за пазарите на финансови инстру-
менти, счита, че прилагането на мерките по 
чл. 44, ал. 3, т. 4 и чл. 45 е недостатъчно за 
подобряване на финансовото състояние на 
институцията или на клона на институцията 
от трета държава или за отстраняване на 
допуснатите нарушения, той може да назначи 
едно или повече физически лица за временни 
управители на институцията.
(2) Временен управител е физическо лице, 
което по преценка на компетентния орган 
притежава квалификация, способности и 
познания, необходими за изпълнение на въз-
ложените функции и задачи, и отговаря на 
изискванията по чл. 11, ал. 1, т. 1 и т. 3 – 9 от 
Закона за кредитните институции, съответно 
на чл. 11, ал. 2 и 3 от Закона за пазарите 
на финансови инструменти. Временният 
управител не трябва да се намира с инсти-
туцията или с неин длъжник в отношения, 
които пораждат основателни съмнения за 
неговата безпристрастност.
(3) Информацията и документите, с които 
се доказва изпълнението на изискванията 
по ал. 2, се определят с наредба на БНБ, 
съответно с наредба на Комисията.
(4) Временният управител получава за 
своята работа възнаграждение за сметка на 
институцията, чийто размер се определя от 
компетентния орган.